## 

## Rregullat për prokurim te Shërbimeve te veçanta (Konsulentët / Kontraktorët individual)

Komisioni Rregullativ i Prokurimit Publik në pajtim me Nenin 87, paragrafin 2, nën-paragrafin 2.8 dhe të Ligjit mbi Prokurimin Publik nr. 04/L-042 , i ndryshuar dhe plotësuar me ligjin Nr. 04/L-237, ligjin Nr. 05/L-068 dhe ligjin Nr. 05/L-092, dhe ne pajtim me Nenin 84 te Ligjit për Zyrtarët Publik nr. 06-L-114 nxjerr Rregullat për udhëheqjen e aktiviteteve te prokurimit për shërbime te veçanta.

**Neni 1**

**Qëllimi**

1.1 Qëllimi i këtyre Rregullave është që të definohet hapat te cilët duhet te ndiqen për udhëheqjen e një procedurës për sigurim te Konsulentëve / Kontraktoreve Individual për Shërbimeve te veçanta.

**Neni 2**

**Termat e përdoruara**

Termat e përdorura në këta Rregulla kanë të njëjtin kuptim siç përmendën në Nenin 4 (Definicionet) të Ligjit mbi Prokurimin Publik Nr 04/L-042, i ndryshuar dhe plotësuar me ligjin Nr. 04/L-237, ligjin Nr. 05/L-068 dhe ligjin Nr. 05/L-092, tani e tutje “LPP”.

**Neni 3**

**Informatat e përgjithshme**

3.1 Këto rregulla aplikohen vetëm për prokurimin e Shërbimeve te veçanta te cilët nuk mund te sigurohen përmes procedurave te rekrutimit sipas Ligjit për Zyrtaret Publik nr. 06-L-114.

3.2 Konsulenti / Kontraktori individualë është një specialist në një fushë specifike, i angazhuar nga Autoritet Kontraktues në rolin e një këshilluesi.

3.3 Për shërbime Konsulente individuale mund te ofertojnë vetëm personat fizik nga te cilët nuk kërkohet qe te kenë biznes te regjistruar por personi fizik duhet te posedoj Numrin Fiskal.

3.4 Rregullat e përcaktuara ne nenin 59 te “Rregullave dhe Udhëzuesit Operativ te Prokurimit Publik”, tani e tutje “RUOPP”, aplikohen për kontraktimin e Kompanive Konsulentë, ndërsa këto rregulla vlejnë për kontraktimin e personave siç përkufizohet ne nenin 4.1.38 te LPP-se.

3.5 Kontraktimi i Konsulentëve Individual behet përmes procedurës se hapur, kontrate publike për shërbime me kriter te shpërblimit “Tenderi ekonomikisht me i favorshëm”. Ne varësi te vlerës se parashikuar, Autoritet Kontraktues përcakton afatet kohore për dorëzim te tenderëve siç përkufizohet ne nenin 44 te LPP-se.

**Neni 4**

**Shërbime Konsulente individuale**

4.1 Procedura fillohet me publikimin e njoftimit për kontratë të përgatitur në përputhje me nenin 40 të LPP-së.

4.2 Për publikimin e njoftimit për kontratë Nenet 47.6-47.7 të RUOPP zbatohen ngjashëm.

4.3 Dosja e tenderit duhet te shkarkohet nga personat e interesuara nga platforma e prokurimit elektronik.

4.4 Për Informata sqaruese ose shtesë Nenet 47.10-47.14 të RUOPP zbatohen ngjashëm.

4.5 Hapje e tenderëve behet ne përputhje me nenin 36 te RUOPP.

4.6 Vlerësimi i tenderëve duhet të kryhet menjëherë duke marr parasysh disa kritere, të tilla sikurse:

1. përvoja përkatëse e këshilltarit;
2. cilësia e metodologjisë së propozuar;
3. kualifikimi; dhe/ose
4. transferimin e dijenisë, nëse kërkohet.

4.7 Secili kriter duhet të notohet dhe pastaj notat duhet të radhiten që të bëhen pikë. Sistemi i radhitjes duhet të përcaktohet në dosjen e tenderit.

4.8 Kriteret që duhet të përdoren për vlerësimin teknik si dhe peshat treguese janë si më poshtë. Peshat mund të rregullohen që tu përshtaten prokurimeve specifike:

|  |  |
| --- | --- |
| **Kriteret** | **Pesha** |
| Përvojë specifike | 20-50 |
| Përshtatje e metodologjisë/planit të punës | 20-50 |
| Kualifikimi | 20-40 |
| Transferimi i njohurisë (opsionale) | 0-10 |
| **Pikët totale** | **100** |

4.9 Piket totale do të fitohen duke bashkuar **piket teknike** dhe **financiare.** Notat e “kostos” duhet të përzgjidhen duke marr parasysh ndërlikueshmerinë e objektit të kontratës që duhet dhënë si dhe rëndësinë përkatëse të cilësisë. Rezultati i peshuar i propozimit financiar duhet të specifikohet në Dosje te Tenderit, dhe mund të jetë deri në 30 pikë.

4.10 Pas identifikimit të tenderit më të mirë, Zyrtari i Prokurimit, duhet qe te përgatitë Formularin B58 “***Njoftimin mbi vendimin e AK***” dhe ta ngrite ne platforme te prokurimit elektronik - si dokument shtese nëpërmjet funksionit “**shtoni dokument te ri”**, pres skadimin e intervalit*, gjatë të cilit ofertuesit mund të kërkojnë shqyrtimin e vendimit*.

4.11 Dispozitat e Neneve 47.34 – 47.37 të RUOPP aplikohen në mënyrë të krahasueshme për dhënie të kontratës, nënshkrim si dhe për shpërndarjen e kontratës së nënshkruar.

**Neni 5**

**Hyrja ne fuqi**

5.1 Keto rregulla hyne ne fuqi nga data e nenshkrimit.